CELEX: 32017R1091
Language: sk
Date: 2017-04-10 00:00:00
Title: Delegované nariadenie Komisie (EÚ) 2017/1091 z 10. apríla 2017, ktorým sa mení príloha k nariadeniu Európskeho parlamentu a Rady (EÚ) č. 609/2013, pokiaľ ide o zoznam látok, ktoré sa môžu pridávať do potravín spracovaných na báze obilnín a detských potravín a do potravín na osobitné lekárske účely (Text s významom pre EHP )

21.6.2017   
            
            
               SK
            
            
               Úradný vestník Európskej únie
            
            
               L 158/5
            
         DELEGOVANÉ NARIADENIE KOMISIE (EÚ) 2017/1091
   z 10. apríla 2017,
   ktorým sa mení príloha k nariadeniu Európskeho parlamentu a Rady (EÚ) č. 609/2013, pokiaľ ide o zoznam látok, ktoré sa môžu pridávať do potravín spracovaných na báze obilnín a detských potravín a do potravín na osobitné lekárske účely
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 609/2013 z 12. júna 2013 o potravinách určených pre dojčatá a malé deti, potravinách na osobitné lekárske účely a o celkovej náhrade stravy na účely regulácie hmotnosti a ktorým sa zrušuje smernica Rady 92/52/EHS, smernica Komisie 96/8/ES, 1999/21/ES, 2006/125/ES a 2006/141/ES, smernica Európskeho parlamentu a Rady 2009/39/ES a nariadenie Komisie (ES) č. 41/2009 a (ES) č. 953/2009 (1), a najmä na jeho článok 16,
   keďže:
   
               (1)
            
            
               V prílohe k nariadeniu (EÚ) č. 609/2013 sa ustanovuje zoznam Únie obsahujúci látky, ktoré sa môžu pridávať do jednej alebo viacerých z kategórií potravín uvedených v článku 1 ods. 1 V súlade s článkom 22 uvedeného nariadenia sa zoznam Únie bude uplatňovať odo dňa začiatku uplatňovania príslušných delegovaných aktov prijatých v zmysle článku 11 uvedeného nariadenia. Zoznam Únie môže byť zmenený v súlade s požiadavkami ustanovenými v článku 16 uvedeného nariadenia.
            
         
               (2)
            
            
               Európsky úrad pre bezpečnosť potravín (ďalej len „úrad“) dospel vo svojom stanovisku zo 6. januára 2006 (2) k záveru, že použitie ferium-diglycinátu ako zdroja železa v potravinách určených pre širokú verejnosť, vo výživových doplnkoch a v potravinách na osobitné výživové účely vrátane potravín určených pre dojčatá a malé deti nepredstavuje bezpečnostné riziko.
            
         
               (3)
            
            
               Ferium-diglycinát nebol zahrnutý do prílohy k nariadeniu (EÚ) č. 609/2013 na použitie ako zdroj železa v potravinách spracovaných na báze obilnín a detských potravinách, kým sa nedokončí preskúmanie pravidiel uplatniteľných na tieto výrobky. Keďže si toto preskúmanie vyžaduje ďalšie prebiehajúce vedecké posúdenie, ktorého výsledky nebudú v krátkodobom horizonte k dispozícii, nie je vzhľadom na osvedčené administratívne postupy vhodné ďalej odkladať aktualizáciu zoznamu Únie, pokiaľ ide o zahrnutie ferium-diglycinátu ako zdroja železa v potravinách spracovaných na báze obilnín a detských potravinách do uvedeného zoznamu.
            
         
               (4)
            
            
               V nadväznosti na predloženú žiadosť Komisia požiadala úrad, aby poskytol stanovisko k bezpečnosti a biologickej dostupnosti vápenatej soli fosforylovaných oligosacharidov (POs-Ca ®) ako zdroja vápnika, ktorý sa na výživové účely pridáva do potravín, výživových doplnkov a potravín na osobitné lekárske účely. Vo svojom stanovisku z 26. apríla 2016 (3) dospel úrad k záveru, že použitie tejto látky v uvedených kategóriách potravín nepredstavuje bezpečnostné riziko za predpokladu, že budú splnené určité podmienky podrobne opísané v jeho stanovisku. Úrad poznamenal, že táto látka by mohla významným spôsobom prispieť k celkovému priemernému dennému príjmu vápnika.
            
         
               (5)
            
            
               Príloha k nariadeniu (EÚ) č. 609/2013 by sa preto mala zodpovedajúcim spôsobom zmeniť.
            
         
               (6)
            
            
               Konzultovalo sa so zainteresovanými stranami a predložené pripomienky sa vzali do úvahy,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 609/2013 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. apríla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 181, 29.6.2013, s. 35.
   
      (2)  Stanovisko vedeckej pracovnej skupiny pre prídavné látky v potravinách, arómy, technologické pomocné látky a materiály prichádzajúce do styku s potravinami (AFC) úradu EFSA týkajúce sa ferium-diglycinátu ako zdroja železa na použitie pri výrobe potravín a výživových doplnkov [Vestník EFSA (EFSA Journal) (2006) 299, 1 – 17].
   
      (3)  Vedecké stanovisko pracovnej skupiny pre potravinové prísady a zdroje živín pridávané do potravín (ANS) úradu EFSA z roku 2016 týkajúce sa vápenatej soli fosforylovaných oligosacharidov (POs-Ca ®) ako zdroja vápnika, ktorý sa na nutričné účely pridáva do potravín, výživových doplnkov a potravín na osobitné lekárske účely [Vestník EFSA (EFSA Journal) 2016;14(6):4488].
   
      PRÍLOHA
      Príloha k nariadeniu (EÚ) č. 609/2013 sa mení takto:
      
                  a)
               
               
                  pri látke „Vápnik“ sa za položku „L-pidolát vápenatý“ vkladá táto položka:
                  
                              „vápenatá soľ fosforylovaných oligosacharidov
                           
                           
                               
                           
                           
                               
                           
                           
                              X“
                           
                           
                               
                           
                        
            
                  b)
               
               
                  pri látke „Železo“ sa položka „ferium-diglycinát“ nahrádza takto:
                  
                              „ferium-diglycinát
                           
                           
                              X
                           
                           
                              X
                           
                           
                              X
                           
                           
                              X“